FK Palanga

Palangos FK – buvęs Lietuvos futbolo klubas iš Palangos. 2018 ir 2019 m. sezonuose dalyvavo A lygos pirmenybėse.

Namų rungtynes žaidė Palangos centriniame stadione, o alternatyvus sprendimas buvo Klaipėdos dirbtinės dangos aikštė (Klaipėdos DDA). Komandos spalvos yra geltona (namų aprangos) ir mėlyna (svečiuose).

Istorija

2010–2017 m. FK Palanga įkūrimas ir veikla 
2010 m. rudenį įkurta Viešoji įstaiga „Palangos futbolo klubas“.

2011 m. pavasarį buvo suburta komanda ir nuo 2011 m. klubas dalyvauja šalies futbolo pirmenybėse „Palangos“ pavadinimu (Futbolo klubas Palanga). 2011 m. sezono pradžioje buvo suformuota komanda, kuri žaidė 2011 m. II lygoje. Tai buvo įspūdingas sezonas, nes komanda nepatyrė nei vieno pralaimėjimo ir net lygiųjų nebuvo. Per visą sezoną neprarado nei vieno taško. Po tokio sėkmingo debiuto palangiškiai ryžosi eiti į LFF I lygą.

Nuo 2012 metų dalyvavo Pirmos lygos pirmenybėse. Būta sezonų, 2012, 2013, 2014 metais, kai ekipa atsidurdavo turnyrinės lentelės apačioje.

Prieš 2015 m. sezoną pasikeitė klubo savininkai. 2015 metų sezonas susiklostė sėkmingai, ypač dėl bendradarbiavimo su Klaipėdos „Atlantu“, nes susieti klubai galėjo skolintis žaidėjus. Toks bendradarbiavimas padėjo tobulėti palangiškiams. Nuo 2016 metų klubas neteko susieto klubo statuso ir tapo visiškai savarankišku. 2016 metais LFF I lygoje užėmė antrąją vietą. Dėl galimybės žaisti A lygoje kovojo su „Uteniu“, tačiau iškovoti kelialapio į A lygą nepavyko.

2017 m. „Žemaitijos taurės“ turnyre iškovota III vieta. Tapo 2017 m. LFF Pirmos lygos nugalėtojais ir iškovojo teisę žaisti 2018 m. A lygos pirmenybėse.

2018–2019 m.: dalyvavimas A lygoje 
2018 m. sezone pirmąsias draugiškas rungtynes palangiškiai sužaidė su šalies čempionais FK Sūduva ir pralaimėjo minimaliu rezultatu 0:1. Palanga nustebino nauju žaidėju, o Lukmanas Haruna tapo vienu iš tų žaidėjų, kurie turi puikius CV, tačiau šis žaidėjas rungtynių metu įsivėlė į konfliktą su rungtynių fotografu (vos su juo nesusimušė), turėjo kitų problemų dėl bendravimo ir pažeidinėjo drausmę ir paliko komandą. A lygos pirmenybes pradėjo rungtynėmis su FK Jonava. Jose pirmieji pelnė įvartį ir pirmavo, bet per pridėtą laiką prasileido įvartį ir tenkinosi lygiosiomis. Įvartį pelnė Simonas Urbys. Sezonas buvo sudėtingas, tačiau vasarą finansinių problemų turėjo FK Atlantas, nesisekė FK Jonavai ir palangiškiai sugebėjo galutinėje rikiuotėje užimti septintą vietą. Tai reiškė pereinamąsias rungtynes su DFK Dainava, kurie Pirmoje lygoje užėmė antrą vietą. Pirmosiose rungtynėse 3-0 nugalėjo palangiškiai. Atsakomosiose dar kartą (šį sykį 2-0) ir vėl nugalėjo palangiškiai. Bendras dvejų rungtynių rezultatas buvo 5-0. Komanda išsaugojo vietą A lygoje.

2019 m. prieš sezono pradžią pasikeitė treneriai. Vietoje vyr. trenerio Valdo Trakio atėjo Aleksandras Ušakinas (Aleksandr Ushakhin) ir Artiomas Gorlovas. Vasario mėn. klubas nesugebėjo licencijuotis A lygai ir gavo tik Pirmos lygos licenciją. Tačiau išimties tvarka dalyvavo 2019 m. A lygos pirmenybėse. Ypač nesėkmingai klostėsi antras ratas, kurio metu komanda vienintelį kartą ėmė taškus, kai Stumbrui buvo įskaitytas techninis pralaimėjimas. Vasaros metu komandą sudrebino pokyčiai. Buvo atleistas treneris ir didžioji dalis žaidėjų. Paskelbta, kad klubo naujuoju savininku tapo Tomas Laucius. Klubo vadovu tapo Mindaugas Gobikas, o iš komandos senbuvių liko vos keli patyrė žaidėjai, tai estas Sergejus Mošnikovas, kuris tapo kapitonu, bei Yao N‘Goranas. Visi kiti žaidėjai buvo arba labai jauno amžiaus, arba naujokai. Komanda liko septintoje vietoje. Iškovojo dvi darbines pergales prieš FK Atlantas ir kartą laimėjo prieš FC Stumbras. Dar į savo sąskaitą įsirašė tris technines pergales prieš sezono metu iširusį FC Stumbras. Pereinamosiose rungtynėse dėl išlikimo kovojo su FK Banga Gargždai. Pirmose rungtynėse patyrė pralaimėjimą 0-2, o atsakomosios baigėsi 2-2. Palangiškiai pralaimėjo bendru dviejų rungtynių rezultatu 2-4 ir turėtų būti perkelti į Pirmą lygą.

2019 m. gruodžio 5 d. įvyko neeilinė LFF spaudos konferencija, kurioje pranešta, kad du klubai šalinami iš A lygos. Klaipėdos „Atlantas“ ir FK Palanga dėl manipuliavimo varžybų rezultatais pašalinami iš A lygos. (LFF Drausmės komiteto sprendimas gali būti skundžiamas ne vėliau kaip per septynias dienas nuo įteikimo dienos.) Palangos klubui skirta 42 000 tūkstančių eurų bauda bei išsiuntimas į Lietuvos futbolo II lygą. Pasirodė pranešimai, kad klubo vadovas Tomas Laucius parengė apeliaciją ir ketina ginti garbę net teismuose.

2020 m. sausio 13 d. LFF informavo, kad klubas atsisakė planų siekti A lygos licencijos bei prisijungė prie Pirmos lygos licencijų siekiančių klubų ir dalyvauja 2020 m. Pirmos lygos licencijavimosi procese. Galiausiai, klubas atsisakė dalyvauti bet kokiose varžybose ir turnyruose 2020 m. sezone ir bankrutavo.

Palangos miesto futbolo istorija 1957–2005 
 Iki 2010 (2011) m. Palangoje nėra buvę klubo FK Palanga pavadinimu. FK Gintaras Palanga ir FK Palanga kėsinasi į 1957 m. datą ir nepasidalina istorija.
Pirmasis klubas Palangoje radosi 1957 m. ir vadinosi „Nemunas“. Paskui komandos pavadinimai dažnai kito: 1960 m. – Palangos „Statybininkas“, 1965 m. – Palangos „Statyba“, 1966 m. – Palangos „Naglis“, 1968 m. – Palangos „Ker“.

1970 m. – komanda pavadinta Palangos „Gintaro“ pavadinimu, kuri žaidė įvairiose Lietuvos varžybose. Nuo 1991 m. – 1997 m., „Gintaro“ komanda varžėsi III lygoje, nuo 2001 m. – II lygoje, tačiau 2005 m. komanda buvo išformuota.

Logotipas 
2018 m. sausio mėnesį klubas pasikeitė logotipą. Jame atsirado 1957 m. data. Oficialioji svetainė „perrašė“ ir klubo istoriją. Tai tipiškas pavyzdys, kai klubas „pritempinėja“ istoriją iki pirmųjų futbolo užuomazgų mieste.

Pasiekimai

Spalvinė klubo gama 
2011 metų buvo geltonai-žali, o nuo 2015 metų baltai-mėlyni-juodi-geltoni.

Aprangos spalvinės gamos pokyčiai 

Nuo 2017 m. Geltoni/juodi arba mėlyni/juodi.

Sezonai 

|}

Sudėtis 
2019 m. rugsėjo 19 d.

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

 

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

Dubleriai 

Dublerių ekipa vadinosi Palanga B, kuri dalyvauavo II lygos Vakarų zonos pirmenybėse

Žinomiausi žaidėjai 
  Idrisas Umajevas (2019 m.)
  Sergejus Mošnikovas (2019 m.)
  Andrejus Jakovlevas (2019 m.)

Treneriai 
  Valdas Trakys (2014–2018 m.)
  Artiomas Gorlovas (nuo 2019 m.); asistentas  Aleksandras Ušakinas.
  Viačeslavas Geraščenka (nuo 2019 m. liepos mėn. iki rugsėjo 16 d.).; asistentas  Algimantas Briaunys.
  Algimantas Briaunys (nuo 2019 m. rugsėjo 16 d.)

Šaltiniai

Nuorodos 

 Globalsportsarchive

Palanga
Palanga